Foto: Reuters Janubiy Koreya prokuraturasi vakillari yakshanba kuni prezident Pak Kin Xening yaqin dugonasi bilan bog‘liq korrupsiya mojarosi bo‘yicha surishtiruv natijalarini e’lon qiladi. Renxap agentligining xabar berishicha, matbuot anjumani davomida prezidentning ikki sobiq yordamchisiga ayblov bayonnomalari, Pak Kin Xe va uning sobiq kotibi, prezident kotibi va davlat rahbarining yaqin dugonasi Tsoy Sun Sil o‘rtasidagi telefon suhbatlari, shuningdek ichida ma’lumotlar bo‘lgan planshetdagi dalil-isbotlarning ba’zi bir tafsilotlari oshkor etiladi. Eslatib o‘tamiz, Janubiy Koreya parlamenti juma kuni prezident Pak Kin Xening impichmentiga ovoz berdi. Shundan so‘ng davlat rahbari bosh vazir Xvan Gyo Anga o‘z vakolatlarini topshirdi. Prezidentni hukumatdan yakuniy chetlatish ovoz berish natijalari Konstitutsion sud tomonidan tasdiqlangach ro‘y beradi. Bunga olti oy vaqt ketishi mumkin.